บาทเปิด 33.42 บาทต่อดอลลาร์ แนวโน้มอ่อนค่า
เงินบาทเปิดตลาด 33.42 บาทต่อดอลลาร์ แนวโน้มอ่อนค่าตามทิศทางค่าเงินหยวน
20 ก.ค. 2561

เงินบาทเปิดตลาด 33.42 บาทต่อดอลลาร์ แนวโน้มอ่อนค่าตามทิศทางค่าเงินหยวน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.42 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 33.45 บาท/ดอลลาร์ แต่เมื่อเวลา 08.50 น.เงินบาทอ่อนค่าทำนิวไฮนับตั้งแต่วันที่ 3 ต.ค.61มาอยู่ที่ระดับ 33.50 บาท/ดอลลาร์ ตามทิศทางค่าเงินหยวน
"เปิดตลาดเช้านี้บาทแข็งค่าจากเย็นวานนี้เล็กน้อย หลังประธานาธิบดีทรัมป์ออกมาแสดงความคิดเห็นว่าไม่เห็นด้วยที่เฟดปรับขึ้นดอกเบี้ยเพราะส่งผลให้ดอลลาร์แข็งค่า ขณะที่ทางการจีนมีการเซ็ตค่าเงินหยวนให้อ่อนค่า ส่งผลให้ค่าเงินตลาดเกิดใหม่อ่อนค่าตามเงินหยวน" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 33.40-33.55 บาท/ดอลลาร์